ΕΛΛΗΝΙΚΗ ΔΗΜΟΚΡΑΤΙΑ Βόλος, 14/10/2020

ΥΠΟΥΡΓΕΙΟ ΔΙΚΑΙΟΣΥΝΗΣ

ΔΙΟΙΚΗΤΙΚΟ ΠΡΩΤΟΔΙΚΕΙΟ

 ΒΟΛΟΥ

**ΕΝΗΜΕΡΩΣΗ: Μέτρα για αποφυγή του συγχρωτισμού κατά τη δικάσιμο των υποθέσεων Μονομελούς συνθέσεως**

Η Πρόεδρος

που διευθύνει το Διοικητικό Πρωτοδικείο Βόλου

 ΄Εχοντας υπόψη:

 1) Τη με αριθμό πρωτ. Δ1α/ΓΠ.οικ.55169/11-9-2020  Κ.Υ.Α. (ΦΕΚ 3879 τ. Β ), με θέμα: «Κανόνες τήρησης αποστάσεων στα δικαστήρια και τις εισαγγελίες της χώρας...».

 2) Τα υγειονομικά μέτρα που προβλέφθηκαν στην από 8.9.2020 εισήγηση της Εθνικής Επιτροπής Προστασίας της Δημόσιας Υγείας έναντι του Κορωνοϊού, μεταξύ των οποίων και ο καθορισμός ανώτατου ορίου εισερχομένων εντός μικρών αιθουσών στα 20-25 άτομα.

 3) Λόγω του μικρού εμβαδού της αίθουσας του ακροατηρίου και του προθαλάμου της, το ανώτατο όριο εισερχομένων ατόμων στην αίθουσα του ακροατηρίου καθορίζεται σε είκοσι (20).

 4) Τον συνολικό αριθμό των υποθέσεων Μονομελούς συνθέσεως που αναμένεται να εκδικαστούν στις επόμενες δικασίμους.

 5) Τις υπηρεσιακές ανάγκες.

Αποφασίζει

για λόγους διασφάλισης της υγείας όλων των παρευρισκομένων και για την ομαλή λειτουργία του δικαστηρίου, **την κατά προτεραιότητα εξέταση των αιτημάτων αναβολής στις υποθέσεις Μονομελούς συνθέσεως**, ως εξής:

 **13.00-13.20: Εξέταση των αιτημάτων αναβολής.**

 **13.20** **και εντεύθεν**: **Εκδίκαση των υποθέσεων.**

 Οι πληρεξούσιοι του Ελληνικού Δημοσίου και των νπδδ (Περιφέρειες, ΟΤΑ, ασφαλιστικοί οργανισμοί κλπ), λόγω της συμμετοχής τους στο σύνολο των υποθέσεων του πινακίου, θα παραμένουν στο χώρο του ακροατηρίου, προς αποφυγή άσκοπων μετακινήσεων εντός και εκτός του χώρου του ακροατήριου και προκειμένου να γίνεται ακώλυτα η κυκλοφορία των λοιπών διαδίκων. Παρακαλούνται οι ιδιώτες διάδικοι και οι δικαστικοί πληρεξούσιοί τους να παραμένουν εκτός του χώρου του ακροατηρίου, στον οποίο θα εισέρχονται ανά ορισμένο αριθμό υποθέσεων που θα καθορίζεται από τους επιφορτισμένους προς τούτο δικαστικούς υπαλλήλους, ούτως ώστε οι ευρισκόμενοι στο ακροατήριο, στον προθάλαμο αναμονής και στους λοιπούς χώρους να μην υπερβαίνουν τον προβλεπόμενο στην ανωτέρω ΚΥΑ αριθμό ατόμων.

 Παρακαλούνται οι δικαστικοί πληρεξούσιοι όλων των διαδίκων (ιδιωτών, δημοσίου και νπδδ) να προκρίνουν την υποβολή των δηλώσεων παράστασης του άρθρου 133 του Κώδικα Διοικητικής Διαδικασίας.

Η Πρόεδρος

που διευθύνει το Δικαστήριο

ΟΛΓΑ ΜΠΑΪΖΑΝΗ

Πρόεδρος Πρωτοδικών Δ.Δ.